A keserűsós fürdő oldhatja a szorongást
Még a nyugtató hatást ígérő fürdőolaj-keverékeknél is egyszerűbb lehet, ha elmerülünk egy kád keserűsós vízben.
Sokan használják a keserűsót belsőleges tisztítókúrára, azonban ez veszélyes lehet, hiszen így nagyon agresszív a tisztító hatás. Sokkal jobb lehet egy méregtelenítő fürdő. 

Ha keserűsós fürdőt készítünk magunknak, egyrészt segíthetünk, hogy szervezetünk a bőrön keresztül méregtelenítsen, másrészt elősegíthetjük, hogy – a keserűsó magas magnéziumtartalmának köszönhetően – több magnézium kerüljön szervezetünkbe. És ez lehet a kulcs, hiszen a magnézium segíthet csökkenteni a stressz szintjét, oldja a szorongást, és elősegíti a boldogsághormonként is ismert szterotonin termelődését.

Adjunk egy kád forró vízhez nagyjából 300 gramm keserűsót, és áztassuk magunkat a vízben úgy 20 percig. Ne aggódjunk, ha izzadni kezdünk, ez csak a méregtelenítő hatás miatt van. Fürdő után alaposan törölközzünk meg, és lehetőleg folytassuk a nyugtató pihenést!
szorongás keserűsó